[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 21.11.2007

COM(2007) 732 окончателен

ТРЕТИ ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА ЗА НАПРЕДЪКА

по прилагането на Решение 96/411/ЕО на Съвета относно подобряването на земеделската статистика на Общността

Въведение

Настоящият доклад е изготвен в съответствие с член 11 от Решение 96/411/ЕО на Съвета от 25 юни 1996 г. относно подобряването на земеделската статистика на Общността[1]. Целта на Решение 96/411/ЕО, както е определено в член 1 от него, беше да прикани държавите-членки да предприемат, в рамките на ограниченията на наличните ресурси, подходящи мерки за адаптиране на националните си системи за земеделска статистика.

Общността участва в разходите, направени от всяка държава-членка при адаптирането на националните системи или при осъществяването на подготвителната работа, свързана с нови или нарастващи изисквания, предвидени в техническия план за действие. Този принос е времево ограничен. Целта му е да подпомогне експериментирането със или прилагането на системи или методи за събиране, които отговарят на статистическите информационни изисквания, посочени в техническия план за действие.

Настоящият доклад се предхожда от предишния доклад (COM(2002) 79 окончателен от 13 февруари 2002 г.), който обхваща плановете за действие за периода от 1996 г. до 2001 г.

Изпълнение на техническия план за действие TAPAS[2]

Шест технически плана за действие са определени с Решения 2003/304/ЕО[3], 2004/366/ЕО[4], 2004/637/ЕО[5], 2005/197/ЕО[6], 2006/127/ЕО[7] и 2007/84/ЕО[8] на Комисията. Различните работни области, обхванати от техническите планове за действие, са следните: физически аспекти на европейското земеделие; екологични аспекти на земеделското счетоводство; агро-екологични индикатори, включващи употребата на пестициди; развитие на селските райони; статистически регистри на стопанствата; Изследване на малки единици, т.е. изследване на малки стопанства; статистика за структурата на земеделските стопанства; и биологично земеделие.

Съответният бюджет на Общността е накратко описан в Приложения 1 и 3, броят на плановете за действие по работна област и държава-членка е изложен в Приложение 2, а отделните действия са изложени в Приложение 4 към настоящия доклад.

Данни за физическите аспекти на европейското земеделие

Тук става въпрос за продължение на работата, извършена в предишни години (вж. Втори доклад за напредъка COM(2002) 79). Действията бяха предприети, за да подобрят данните за площи, производство и употреба на култури, и по-специално балансите; данните за брой животни, производство и употреба на животински продукти, особено балансите за месо; изготвянето на баланси за изхранване на животни чрез подобряване на методите за оценка и постигане на по-пълно съответствие между балансите по доставките и баланса за изхранването; Бяха предприети общо 37 действия в 16 държави-членки, които доведоха до чувствително подобряване на пълнотата на съответните информационни масиви, особено що се отнася до десетте държави-членки, които се присъединиха към Европейския съюз през май 2004 г.

Екологични аспекти на земеделското счетоводство

В следствие на действията, осъществени при предишната програма, беше извършено едно действие, целящо да се прецени възможността за въвеждане в методологията за икономическите сметки за селското стопанство (ИССС) на определени концепции и дефиниции, които да позволят разглеждането на екологичните елементи като производство на услуги или като субсидии или данъци. Въпреки че резултатите бяха интересни, те не доведоха до голяма промяна в методите или резултатите на обичайната статистика в областта.

Агро-екологични индикатори

Агро-екологичните индикатори бяха предмет на действия, целящи да подобрят съществуващи индикатори, като например информация на регионално ниво за добиви на определени култури и данни за продажбата или потреблението на минерални торове. Също така те обхванаха създаването на индикатори за релефа, като например дължината на живия плет или стените или площите, използвани на регионално ниво извън използваната земеделска площ (пасища, високопланински ливади и т.н.); ефекта от структурни характеристики върху дейността на стопанствата; и данни за земеделските практики. Действията, отнасящи се до употребата на пестициди, продължиха събирането и преработването на информация, а също и подобряването на качеството и бързината на предаване чрез използване на разнообразни методи и източници. Действия относно хранителните баланси се предвиждат в контекста на годишния план за 2007 г.

По отношение на агро-екологичните индикатори бяха завършени или са в процес на осъществяване или са планирани 26 действия, обхващащи 10 държави-членки. Действията се оказаха полезни за по-доброто информиране и за стартирането на работата в съответната работна група. Действията бяха отправна точка за предложението за регламент на Европейския парламент и на Съвета относно статистиката за продукти за растителна защита[9] и за изследвания за торове, които е възможно да се осъществят в бъдеще.

Развитие на селските райони

Развитието на селските райони е разрастваща се област в земеделската статистика, свързана с по-подробна териториална разбивка на информация, обикновено събирана на национално ниво, и териториални разбивки, които се различават от административните региони, използвани за изготвянето на регионалната статистическа информация. Беше обхванат широк кръг от въпроси, включително доходите на стопанства и семейства, които не са от селскостопанска дейност (особено от дейности, които функционират като допълващи селскостопанската дейност, и комунални услуги, предоставяни от земеделските производители), битовите условия в селските райони, както и приноса на земеделието за подпомагане на други икономически и културни дейности.

По отношение на развитието на селските райони бяха завършени или са в процес на осъществяване или са планирани 31 действия, обхващащи общо 14 държави-членки.

Статистически регистри на стопанствата

Статистическите регистри на стопанствата осигуряват рамката за събирането на данни от земеделските стопанства. Те изпълняват ролята на извадкова рамка за статистическите изследвания и на източник на основна административна информация относно стопанствата и имат възможността да се свързват с други информационни източници. Добре изградените регистри могат да осигурят актуална информация относно броя и вида на земеделските стопанства и да намалят статистическото натоварване на респондентите, като използват връзки със съществуващи бази данни.

14-те действия, предприети от държавите-членки по силата на плановете за действие TAPAS 2005 и 2006, включват:

i) подобряване и автоматизиране на процедурите за актуализиране на регистрите;

ii) развиване на връзки с други информационни източници от практическо значение, като бизнес регистъра и регистрите за животни; както и

iii) подобряване на качеството и обхвата на националните регистри на стопанствата.

Изследвания на малки единици

Шест държави-членки взеха участие в плановете за действие TAPAS 2005 и 2006, които имаха за цел да проучат обхвата на малките земеделски стопанства. Работата включваше изследването на различните категории и характеристики на малките стопанства, получени от различни източници, и определянето на това кои видове малки стопанства следва да се впишат в националния регистър на стопанствата.

Статистика за структурата на земеделските стопанства

През 2003 г., преди присъединяването към Европейския съюз, десетте бъдещи държави-членки проведоха изследвания за структурата на земеделските си стопанства, но не бяха задължени да предадат индивидуалните данни на Евростат. Вторият етап на плана за действие TAPAS 2004 им позволи да подготвят това предаване и да консолидират статистическите данни. Той също така позволи извършването на методологична работа и прилагането на общностна типология на земеделските стопанства. Може да се каже, че навременното предаване и качеството на резултатите от изследванията за структурата на стопанствата през 2005 г.са плод на действията TAPAS.

Биологично земеделие

През 2007 г. са планирани 15 допълнителни действия относно биологичното земеделие. Те включват действия за създаването или подобряването на статистиката за производството, преработката и потреблението на биологични продукти, техните баланси и цени.

Оценка

След обсъждане в Постоянния комитет за земеделска статистика (ПКЗС) през март 2007 г. се стигна до следните заключения:

- Повечето от вече завършените действия дадоха полезни резултати.

- Почти всички членове на ПКЗС оцениха високо обмяната на опит между бенефициерите по плановете за действие TAPAS, както и дългосрочния поглед за необходимите статистически разработки.

- От друга страна, някои членове на ПКЗС изразиха загриженост относно ефективността на TAPAS и поставиха под съмнение ползата от осъществените действия за интересите на Общността. Някои членове са против продължаването на TAPAS или имат сериозни резерви.

- Беше споменато също, че административната тежест (под формата на външни услуги и законодателство) е прекомерно голяма с оглед на използвания бюджет.

- Смята се също, че започването на проучвания чрез TAPAS е твърде дълъг процес, отнемащ около година повече, отколкото чрез обичайната политика за помощи.

Комисията смята, че нуждата от адаптиране на статистическата система към новите потребности остава, както и нуждата от финансова подкрепа на държавите-членки за това адаптиране. При все това, финансирането на действията чрез обичайните помощи от ЕС би могло да бъде ефективна алтернатива на процедурата TAPAS.

ПРИЛОЖЕНИЕ 1

Разходи на Общността в рамките на годишния план за действие (одобрени суми и задължения )

Годишен план за действие | 2003–2007 | (TAPAS 2003) | TAPAS 2004 етап I | TAPAS 2004 етап II | (TAPAS 2005) | (TAPAS 2006) | (TAPAS 2007) |

Брой на действията | 135 | 38 | 22 | 24 | 16 | 8 | 27 |

Агро-екологични индикатори | 731 400 711 400 26 действия | 487 000 467 000 18 действия | 244 400 244 400 8 действия |

Екологични аспекти на земеделското счетоводство | 25 000 25 000 1 действие | 25 000 25 000 1 действие |

Данни за физическите аспекти на европейското земеделие | 740 125 702 369 37 действия | 177 000 143 500 10 действия | 206 979 206 970 7 действия | 356146 351 889 20 действия |

Развитие на селските райони | 1 094 217 1 039 211 32 действия | 285 500 230 500 9 действия | 137 000 137 000 7 действия | 211 520 211 514 4 действия | 460 197 12 действия |

Статистика за структурата на стопанствата | 113 850 113 850 4 действия | 113 850 113 850 4 действия |

Регистри на стопанствата | 1 818 849 1 818 849 14 действия | 1 682 849 1 682 849 11 действия | 136 000 136 000 3 действия |

Малки единици | 225 183 225 132 6 действия | 215 183 215 132 5 действия | 10 000 10 000 1 действие |

Биологично земеделие | 594 895 15 действия | 594 895 15 действия |

Общ размер на разпределените разходи Общ размер на задълженията в % | 5 343 519 5 230 706 97.9 % | 974 500 866 000 88.9 % | 588 379 588 379 100 % | 469 996 465 749 99.1 % | 1 898 032 1 897 981 100 % | 357 520 357 514 100 % | 1 055 092 1 055 092 100 % |

ПРИЛОЖЕНИЕ 2

TAPAS 2003–2007Брой планове за действие по работна област и държава-членка

ДЪРЖАВА | Агро-екологични индикатори | Данни за физическите аспекти на европейското земеделие + ИССС | Развитие на селските райони | Статистика за структурата на стопанствата | Регистри на стопанствата | Малки единици | Биологично земеделие | Общо |

BE | 2 | 1 | 4 | 0 | 0 | 0 | 1 | 8 |

CZ | 0 | 2 | 0 | 0 | 1 | 0 | 0 | 3 |

DK | 3 | 4 | 2 | 0 | 0 | 1 | 3 | 13 |

DE | 5 | 1 | 5 | 0 | 1 | 0 | 0 | 12 |

EE | 0 | 2 | 1 | 1 | 1 | 0 | 1 | 6 |

EL | 0 | 0 | 0 | 0 | 0 | 0 | 1 | 1 |

ES | 1 | 2 | 2 | 0 | 0 | 0 | 0 | 5 |

FR | 0 | 0 | 0 | 0 | 0 | 0 | 0 | 0 |

IE | 0 | 0 | 0 | 0 | 0 | 0 | 0 | 0 |

IT | 3 | 4 | 2 | 0 | 1 | 0 | 3 | 13 |

CY | 0 | 0 | 0 | 0 | 1 | 0 | 0 | 1 |

LV | 0 | 2 | 0 | 0 | 1 | 1 | 1 | 5 |

LT | 0 | 2 | 0 | 0 | 0 | 1 | 1 | 4 |

LU | 0 | 0 | 0 | 0 | 0 | 0 | 0 | 0 |

HU | 0 | 2 | 2 | 0 | 0 | 1 | 1 | 6 |

MT | 0 | 2 | 1 | 0 | 0 | 0 | 0 | 3 |

NL | 3 | 0 | 4 | 0 | 1 | 0 | 0 | 8 |

AT | 2 | 3 | 2 | 0 | 1 | 0 | 0 | 8 |

PL | 0 | 0 | 0 | 1 | 1 | 0 | 0 | 2 |

PT | 0 | 2 | 1 | 0 | 1 | 0 | 0 | 4 |

SI | 0 | 1 | 0 | 1 | 0 | 1 | 0 | 3 |

SK | 0 | 2 | 0 | 1 | 1 | 1 | 1 | 6 |

FI | 1 | 5 | 1 | 0 | 1 | 0 | 1 | 9 |

SE | 5 | 1 | 3 | 0 | 1 | 0 | 1 | 11 |

UK | 1 | 0 | 2 | 0 | 1 | 0 | 0 | 4 |

Общо | 26 | 38 | 32 | 4 | 14 | 6 | 15 | 135 |

ПРИЛОЖЕНИЕ 3

TAPAS 2003–2007Задължения по работна област и държава-членка

ДЪРЖАВА | Агро-екологични индикатори | Данни за физическите аспекти на европейското земеделие + ИССС | Развитие на селските райони | Статистика за структурата на стопанствата | Регистри на стопанствата | Малки единици | Биологично земеделие | Общо | % |

BE | 90 000 | 25 000 | 160 548 | 0 | 0 | 0 | 37 627 | 313 175 | 5.9 |

CZ | 0 | 40 000 | 0 | 0 | 60 000 | 0 | 0 | 100 000 | 1.9 |

DK | 29 000 | 72 000 | 28 000 | 0 | 0 | 10 000 | 55 000 | 194 000 | 3.6 |

DE | 201 000 | 20 000 | 192 500 | 0 | 243 000 | 0 | 0 | 656 500 | 12.3 |

EE | 0 | 29 700 | 19 343 | 13 950 | 53 856 | 0 | 14 650 | 131 499 | 2.5 |

EL | 0 | 0 | 0 | 0 | 0 | 0 | 144 000 | 144 000 | 2.7 |

ES | 12 000 | 73 729 | 24 000 | 0 | 0 | 0 | 0 | 109 729 | 2.1 |

FR | 0 | 0 | 0 | 0 | 0 | 0 | 0 | 0 | 0.0 |

IE | 0 | 0 | 0 | 0 | 0 | 0 | 0 | 0 | 0.0 |

IT | 127 500 | 126 000 | 103 968 | 0 | 311 440 | 0 | 200 337 | 869 245 | 16.3 |

CY | 0 | 0 | 0 | 0 | 42 000 | 0 | 0 | 42 000 | 0.8 |

LV | 0 | 21 096 | 0 | 0 | 64 069 | 18 083 | 16 284 | 119 532 | 2.2 |

LT | 0 | 14 000 | 0 | 0 | 0 | 9 000 | 31 000 | 54 000 | 1.0 |

LU | 0 | 0 | 0 | 0 | 0 | 0 | 0 | 0 | 0.0 |

HU | 0 | 30 500 | 58 361 | 0 | 0 | 29 700 | 34 597 | 153 158 | 2.9 |

MT | 0 | 28 600 | 29 283 | 0 | 0 | 0 | 0 | 57 883 | 1.1 |

NL | 85 000 | 0 | 110 000 | 0 | 60 000 | 0 | 0 | 255 000 | 4.8 |

AT | 55 000 | 43 500 | 91 214 | 0 | 446 639 | 0 | 0 | 636 353 | 11.9 |

PL | 0 | 0 | 0 | 54 000 | 45 000 | 0 | 0 | 99 000 | 1.9 |

PT | 0 | 33 500 | 30 000 | 0 | 175 845 | 0 | 0 | 239 345 | 4.5 |

SI | 0 | 11 250 | 0 | 9 900 | 0 | 113 400 | 0 | 134 550 | 2.5 |

SK | 0 | 38 000 | 0 | 36 000 | 54 000 | 45 000 | 7 200 | 180 200 | 3.4 |

FI | 31 500 | 138 250 | 27 000 | 0 | 36 000 | 0 | 43 400 | 276 150 | 5.2 |

SE | 77 000 | 20 000 | 55 000 | 0 | 40 000 | 0 | 10 800 | 202 800 | 3.8 |

UK | 23 400 | 0 | 165 000 | 0 | 187 000 | 0 | 0 | 375 400 | 7.0 |

Общо | 731 400 | 765 125 | 1 094 217 | 113 850 | 1 818 849 | 225 183 | 594 895 | 5 343 519 | 100.0 |

% | 13.7 | 14.3 | 20.5 | 2.1 | 34.0 | 4.2 | 11.1 | 100.0 |

ПРИЛОЖЕНИЕ 4

Списък на действията по работна област, година и държава-членка

Физически аспекти на европейското земеделие

Тези действия продължават действията, предприети при предишните планове (вж. Втори доклад за напредъка, COM(2002) 79). Те бяха ограничени в рамките на плановете за 2003 г. и 2004 г. (етапи I и II) и обхванаха следните тридесет и седем действия:

2003

DK: Подобряване на балансите за месо

DK: Подобряване на фуражните баланси

IT: Подобряване на фуражните баланси

AT: Подобряване на фуражните баланси

AT: Производство на цветя и зеленчуци

AT: Подобряване на прогнозите за производство на вино

PT: Нови методи за изследване на добитъка

PT: Производство на цветя

FI: Предварителна оценка на площите за житни растения и техния добив

SE: Интернет методи за събиране на данни за житни растения

2004 етап I

DK: Статистика за плодове и зеленчуци

ES: Парниково производство на плодове и зеленчуци

ES: Полезност на данните в системата SIMOGAN

FI: Статистика за градинарството

FI: Предаване на данни по електронен път

FI: Събиране на данни чрез извадкови изследвания

FI: Подобряване на статистиката за мляко и млечни продукти

2004 етап II

CZ: Месечна статистика на млекопроизводството

CZ: Статистика за производството на плодове

DK: Използване на регистъра за едър рогат добитък за статистиката за добитъка

DE: Използване на регистъра за едър рогат добитък за популацията от едър рогат добитък

EE: Месечна статистика на млекопроизводството

EE: Пилотно изследване за насажденията от плодни дръвчета

IT: Подобряване на статистиката за птиче месо

IT: Подобряване на статистиката за площите за вторично зеленчукопроизводство

IT: Административни източници за едър рогат добитък и биволи

LV: Статистика на млекопроизводството

LV: Статистика за производството на плодове и зеленчуци

LT: Месечна статистика на млекопроизводството

LT: Статистика за зеленчукопроизводството

HU: Месечни статистика за млечните продукти

HU: Пилотно изследване за зеленчукопроизводството

MT: Мляко от малки преживни животни

MT: Статистика за производството на плодове и зеленчуци

SI: Административни източници в статистиката за добитък

SK: Месечни статистика за млечните продукти

SK: Статистика за производството на плодове и зеленчуци

.

Екологични аспекти на земеделското счетоводство

.

Това действие продължава действията, предприети при предишните планове (вж. Втори доклад за напредъка, COM(2002) 79). То беше проведено в рамките на годишния план за 2003 г.

2003

BE: Екологични аспекти на икономическите сметки за селското стопанство

.

Агро-екологични индикатори

Тези действия продължават действията, предприети при предишните планове (вж. Втори доклад за напредъка, COM(2002) 79). Те бяха проведени в рамките на годишните планове за 2003 г. и 2004 г. (етап I) и обхванаха следните двадесет и шест действия:

2003

BE: Разработване на агро-екологични индикатори

DK: Корелация между променливите в първото изследване за употребата на пестициди

DE: Биологично разнообразие в селскостопанските ландшафти

DE: Органичен тор

ES: Разработване на почвени индикатори

IT: Анализ на изискванията за данни и наличието им за агро-екологичните индикатори

IT: Употребата на пестициди и торове в овощни градини

NL: Използването на енергия от възобновими източници в селското стопанство

NL: Биологичното земеделие и пазарът и цената на биологичните продукти

NL: Събиране и анализ на статистиката за употребата на пестициди

AT: Хармонизиране на индикатори за средна експозиция (ИСЕ) и индикатори за устойчиво развитие (ИУР)

AT: Събиране и оценяване на статистиката за употребата на пестициди в селското и горско стопанство

FI: Разработване на статистическа система за ИСЕ

SE: Потребление на енергия в селското стопанство

SE: Диверсификация в селското стопанство

SE: Маргинализация в селското стопанство

SE: Земеделска земя в защитени територии

SE: Разработването на статистика за количествата активни вещества, използвани при различните култури

2004 етап I

BE: Агро-екологични индикатори № 9, 10 и 11

DK: Изследване за източници на енергопотребление в селскостопанския сектор

DK: Разследване на явното разминаване между данните за употреба на пестициди и данните за общи продажби

DE: Агро-екологични индикатори № 26 и 28

DE: Управление на прилагането на торове

DE: Употреба на пестициди в лозарството

IT: Подобрена статистика за остатъците от пестициди в храните

UK: Разработване и утвърждаване на индикатор за подобряване на практиките в селското стопанство

Развитие на селските райони

Тези действия продължават действията, предприети при предишните планове (вж. Втори доклад за напредъка, COM(2002) 79). Те бяха проведени в рамките на годишните планове за 2003 г. и 2004 г. (етап I), продължени при плановете за 2006 г. и 2007 г. и обхванаха следните тридесет и две действия:

2003

BE: Дейности на предприятия с намален селскостопански добив

DE: Методологически аспекти на многофункционалност

DE: Икономически сметки за горското стопанство

IT: Многофункционалност на земеделските стопанства

NL: Развитие на селските райони и селски туризъм в земеделските стопанства

AT: Регионални сметки за селското стопанство

PT: Индикатори за развитието на селските райони

FI: Създаване на статистическа база от данни за развитието на селските райони

UK: Проучване на развитието на селските райони и селскостопанските дейности

2004 етап I

BE: Подобряване на териториалната разбивка на данните

ES: Източници и методи за получаване на данни относно междинното потребление

ES: Потребление на фураж от добитъка

NL: Значение на селския туризъм

NL: Опазване на природните дадености и ландшафта от земеделците

SE: Подобрено разделение на селски и градски райони

SE: Подобряване на системата за земеделска счетоводна информация (СЗСИ) относно развитието на селските райони

2006

BE: Индикатори за конкурентноспособност и агро-екологични индикатори

DE: Оценка на мерките по оси 1 и 2 от преработения регламент относно развитието на селските райони

HU: Разработване на нови индикатори

AT: Описание на селските райони и тяхното развитие: инфраструктура за геодезки данни

2007

BE: Хранителен баланс за азота

DK: Хранителен баланс на регионално ниво

DK: Определяне на цените на земеделската земя

DE: Оценка на неоползотворения растеж на горите

DE: Хранителни баланси на различни мащаби

EE: Хранителни баланси

IT: Селски райони и достъп до интернет

HU: Национални и регионални баланси за азота и фосфора

MT: Национални и регионални баланси за азота

NL: Регионални баланси за минерали

SE: Регионални хранителни баланси, методът на Евростат/ОИСР

UK: Регионални хранителни баланси, оценки на почвата

Статистика за структурата на земеделските стопанства

Тези действия бяха ограничени в рамките на плана 2004 (етап II) и обхванаха следните четири действия:

2004 етап II

EE: Обработка и утвърждаване на индивидуалните данни от изследването през 2003 г.

PL: Разработване на стандартните брутни маржове за 2002 г.

SI: Разработване на стандартните брутни маржове за 2000 г.

SK: Разработване на стандартните брутни маржове за 2002 г.

Статистически регистри на стопанствата

Тези действия започнаха с плана за 2005 г., продължиха през 2006 г. и обхванаха следните четиринадесет действия:

2005

CZ: Актуализиране на регистъра на стопанствата от административни източници на данни

DE: Интегриране на бизнес регистъра на стопанствата в националните бизнес регистри и общата селскостопанска политика (ОСП)

EE: Изследване на промените в дейността на стопанствата след селскостопанското преброяване през 2001 г.

IT: Създаване на статистическия регистър на стопанствата и актуализиране на методологиите

CY: Актуализиране на регистъра на стопанствата

LV: Подобряване на качеството на статистическия регистър на стопанствата

AT: Нова концепция за регистър на стопанствата и бизнес регистър за селското и горско стопанство

PL: Актуализиране на регистъра на стопанствата

PT: Актуализиране на селскостопанската извадкова база

SK: Подобряване и актуализиране на статистическия регистър на стопанствата

UK: Развитие и поддържане на статистическия регистър на стопанствата

2006

NL: Свързване на регистъра на стопанствата с бизнес регистъра

FI: Координиране на регистрите за селско стопанство и градинарство с бизнес регистъра

SE: Сравнение между бизнес регистъра и регистъра на стопанствата

Изследване на малки стопанства (изследване на малки единици)

Тези действия започнаха с плана за 2005 г., продължиха през 2006 г. и обхванаха следните шест действия:

2005

LV: Извадкови изследвания на малки единици

LT: Подобряване на статистиката за малки статистически единици

HU: Малки единици в селското стопанство

SI: Обхващане на малки статистически единици в селското стопанство

SK: Изследвания на малки единици

2006

DK: Малки селскостопански единици

Биологично земеделие

Тази област беше въведена с плана за 2007 г., като са планирани следните петнадесет действия:

2007

BE: Производство, преработка, потребление и баланси на биологични продукти

DK: Биологично производство на животински продукти

DK: Директна продажба на биологични растителни продукти

DK: Оценка за производството на биологични растителни продукти

EE: Биологично производство на продукти от животински произход

GR: Интеграция и оценка на данните за биологичното производство от различни източници

IT: Цени на едро на биологичните продукти

IT: Потребителски цени на биологичните продукти

IT: Структура, дейности, селскостопански практики на биологично земеделие, многосекторен контекст

LV: Система за събиране за биологично земеделие

LT: Биологично производство на селскостопански продукти

HU: Биологично производство, търговия и потребление

SK: Отглеждане на биологични продукти; производство, продажба и използване на биологични продукти

FI: Биологични зърнени култури в хранителната верига

SE: Данни за биологични продукти

[1] ОВ L 162, 1.7.1996 г., стр. 14. Решение, последно изменено с Решение № 787/2004/ЕО на Европейския парламент и на Съвета (ОВ L 138, 30.4.2004 г., стр. 12).

[2] T echnical A ction P lan for A gricultural S tatistics (Технически план за действие в земеделската статистика).

[3] ОВ L 110, 3.5.2003 г., стр. 15.

[4] ОВ L 114, 21.4.2004 г., стр. 32.

[5] ОВ L 291, 14.9.2004 г., стр. 14.

[6] ОВ L 65, 11.3.2005 г., стр. 30.

[7] ОВ L 51, 22.2.2006 г., стр. 19.

[8] ОВ L 35, 8.2.2007 г., стр. 18.

[9] СOM (2006) 778 окончателен от 11.12.2006 г. Ref: 2006/0258 (COD)